VAIO Ръководство на потребителя Серии VPCEH3/VPCEJ3/VPCEK3/VPCEL3

Задача

# Премахване на съдържанието за възстановяване, за да се освободи място на диска

Вграденото устройство за съхранение съдържа област за възстановяване, където се съхраняват данните за възстановяване на системата. Ако компютърът VAIO включва SSD диск, можете да намалите до минимум областта за възстановяване, като изтриете тези данни.
Процедурата по-горе включва възстановяване на системата. Всички приложения и данни, които сте добавили на устройството за съхранение преди премахването на данните за възстановяване на системата, ще бъдат загубени.
За да възстановите системата, след като вече сте изтрили тези данни, ще ви е необходим носителят за възстановяване.

1. Създайте носител за възстановяване, ако все още не сте го направили. [Подробности]

1. Поставете носителя за възстановяване в оптичното дисково устройство или свържете USB флаш устройството към USB порта на компютъра VAIO, докато компютърът е в нормален режим.

1. Изключете компютъра VAIO, след което го включете отново.

Ако използвате USB флаш устройството, рестартирайте компютъра VAIO, след което натиснете клавиша F11 неколкократно, докато емблемата на VAIO изчезне.

1. Натиснете клавиша или , за да изберете VAIO Care Rescue, след което натиснете клавиша Enter.

1. Щракнете върху Tools, след което върху Start advanced recovery wizard.

Когато се появи съобщението "Do you need to rescue data?", направете архивно копие на данните си, ако е необходимо.

1. Следвайте инструкциите на екрана, докато се появи прозорецът Select recovery type.

1. Изберете Custom recovery - Remove recovery contents.

1. Следвайте инструкциите на екрана.

Сродна тема
Създаване на други устройства (модифициране на дялове)
Създаване на дялове в Windows
Създаване на дялове по време на възстановяване