VAIO Ръководство на потребителя Серии VPCEH3/VPCEJ3/VPCEK3/VPCEL3

Задача

# Използване на функцията за множество монитори

Функцията за множество монитори ви позволява да разпределите части от работния плот между отделни дисплеи. Например, ако сте свързали външен дисплей към порта за монитор, екранът на компютъра и външният дисплей могат да функционират като един работен плот.

1. Щракнете с десен бутон върху работния плот и изберете Разделителна способност на екрана.

1. Щракнете върху падащия списък до Множество дисплеи, изберете Разшири тези дисплеи, след което щракнете върху OK.

Опциите за настройка може да се различават в зависимост от броя на свързаните външни дисплеи.
Забележка

- Ако зададете различни цветове на всеки дисплей, не разширявайте един прозорец на два дисплея, тъй като в противен случай софтуерът може да не работи правилно.

- Възможно е външният дисплей да не поддържа функцията за множество монитори.

- Определени софтуерни приложения може да не са съвместими с настройките за множество монитори.

- Възможно е високата разделителна способност и голямата дълбочина на цветовете да не се показва правилно. Задайте по-малко цветове и по-малка разделителна способност за всеки дисплей.

- Не променяйте настройките на дисплея, докато използвате софтуера за видео/изображения или възпроизвеждате DVD дискове, тъй като това може да причини неуспешно възпроизвеждане/изобразяване или нестабилност на системните операции.
  Променете настройките на дисплея, след като излезете от софтуера за видео/изображения.

Съвет

- Можете да задавате разделителната способност за всеки дисплей, използван за множество монитори.

Сродна тема
Промяна на разделителната способност (размер) на изображението на екрана
Избор на режими на дисплея
Свързване на телевизор към входящ HDMI порт
Свързване на външен дисплей или проектор