VAIO Ръководство на потребителя Серии VPCEH3/VPCEJ3/VPCEK3/VPCEL3

Задача

# Използване на режима на заспиване

В режим на заспиване всички неизползвани устройства на компютъра VAIO се изключват, въпреки че някои устройства остават включени за запазване на състоянието на компютъра, включително данните, с които работите. Режимът на заспиване е полезен, например когато правите кратка почивка.
Когато компютърът VAIO е в този режим, оранжевият индикатор на захранване мига бавно. Когато компютърът работи на захранване от батерия и е преминало определено време след преминаването му в режим на заспиване, компютърът ще премине в режим на хибернация при настройка по подразбиране.

## Активиране на режим на заспиване

1. Щракнете върху (Старт), (стрелка) до бутона Изключване, след което върху Заспиване.

Съвет

- Операциите по-долу също превключват компютъра VAIO в режим на заспиване.

- Натиснете бутона за захранване (при настройка по подразбиране).
  Обърнете внимание, че ако натиснете и задържите бутона за захранване за повече от четири секунди, компютърът VAIO ще се изключи автоматично. Това ще изтрие всички незаписани данни.

## Връщане към нормален режим

1. Натиснете произволен клавиш на клавиатурата.

Забележка

- Ако не възнамерявате да използвате компютъра VAIO за дълъг период от време, докато е изключен от източник на променливотоково захранване, превключете компютъра в режим на хибернация или го изключете.

Съвет

- Операциите по-долу също възстановяват компютъра VAIO от режим на заспиване в нормален режим.

- Натиснете бутона за захранване.
  Обърнете внимание, че ако натиснете и задържите бутона за захранване за повече от четири секунди, компютърът VAIO ще се изключи автоматично. Това ще изтрие всички незаписани данни.

- По подразбиране компютърът VAIO преминава в режим на заспиване автоматично след около 30 минути на неактивност, докато работи на захранване от електрически контакт.

Сродна тема
За енергоспестяващия режим
Използване на режим на хибернация
Бележки за използването на източника на захранване
Бележки за режима на заспиване
Удължаване на живота на батерията