VAIO Ръководство на потребителя Серии VPCEH3/VPCEJ3/VPCEK3/VPCEL3

ЧЗВ

#### Какво трябва да направя, ако компютърът VAIO не се включва (индикаторът на захранването не светва в зелено)?

- Уверете се, че всички кабели са здраво закрепени към устройството, като например между компютъра VAIO и адаптера за променлив ток, адаптера за променлив ток и захранващия кабел и захранващия кабел и електрическия контакт. [Подробности]

- Ако включите захранващия кабел на компютъра VAIO в електрически разклонител с превключвател, уверете се, че превключвателят е във включено положение и захранващият кабел на разклонителя е свързан добре към контакта.

- Ако не изключите компютъра VAIO чрез стандартната процедура, е възможно контролерът на захранването временно да прекрати действието си поради програмна грешка.
  Изключете всички кабели и периферни устройства, като например кабела за захранване и USB устройството, извадете батерията, след което изчакайте около 5 минути. След това отново ги поставете на местата им и включете отново компютъра.

- Преди да използвате компютъра VAIO за първи път, е необходимо да включите компютъра към източник на захранване с помощта на адаптера за променлив ток.

- Проверете дали използвате предоставения с компютъра адаптер за променлив ток на Sony. За вашата безопасност използвайте само оригиналните акумулаторна батерия и адаптер за променлив ток, които са предоставени от Sony с компютъра VAIO.

- Уверете се, че батерията е поставена правилно.

- Възможно е батерията да е изтощена.

- Уверете се, че компютърът VAIO не се намира в режим на хибернация, като натиснете бутона за захранване на компютъра. Ако натиснете и задържите бутона за захранване за повече от четири секунди, компютърът ще се изключи.

- Ако преместите компютъра VAIO от студено на топло място или го използвате на място с висока влажност, във вътрешността му може да се кондензира влага.
  В такъв случай изчакайте поне един час, преди да включите компютъра.
  Не използвайте компютъра на места с висока влажност (относителна влажност над 80%), тъй като това може да доведе до повреда на компютъра.